**Návrh na zmenu**

**zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky**

1. V § 2 sa za doterajšie písm. j) dopĺňa písm. k), ktoré znie „**dotáciu na podporu profesijných organizácií v sociálnej oblasti**“

*Odôvodnenie:*

*Komora sociálnych pracovníkov a asistentov sociálnej práce nie je v žiadnych podporných systémoch oprávneným žiadateľom o poskytnutie dotácií z prostriedkov štátu. Od roku 2019 je pri svojej činnosti odkázaná v rámci tvorby príjmovej položky na príjmy z členských príspevkov. Podnikať môže len v oblasti vzdelávania a vydávania odborných časopisov a publikácií na podporu plnenia svojich úloh. Ostatné príjmy sú fakultatívne. Finančné možnosti komory sú tak obmedzené a reálne nie je možné z týchto prostriedkov pokryť všetky výkonné činnosti súvisiace s podnikaním a zákonom stanovené kompetencie a činnosť komory. Pričom najväčšie náklady v súčasnosti tvorí cena práce súvisiaca so správou komory. Prijatím predkladaného návrhu by sa tak otvorila možnosť uchádzať sa o finančné dotácie zo štátnych zdrojov a podporiť činnosť a zákonné kompetencie profesijnej organizácie.*

1. Za doterajší § 9a sa dopĺňa § 10, ktorý znie.

„Dotácia na podporu profesijných organizácií v sociálnej oblasti

1. Dotáciu na podporu profesijných organizácií v sociálnej oblasti možno poskytnúť na
2. mzdu alebo plat zamestnanca ktorá súvisí s činnosťou a zastupovaním profesijnej organizácie,
3. odmenu zamestnanca, ktorý sa podieľa na zastupovaní profesijnej organizácie, dohodnutú v dohode o vykonaní práce alebo v dohode o pracovnej činnosti,
4. preddavok na poistné na povinné verejné zdravotné poistenie platený zamestnávateľom,
5. poistné na sociálne poistenie a na príspevky na starobné dôchodkové sporenie platené zamestnávateľom,
6. výdavky na energie, vodné a stočné a telekomunikačné služby,
7. nájomné za prenájom priestorov.
8. Na najvyššiu výšku úhrady výdavkov uvedených v odseku 1 písm. a) až d) platí § 3 ods. 11 rovnako.
9. Dotáciu na výdavky uvedené v odseku 1 písm. e) a f) možno poskytnúť vo výške 50 percent skutočných nákladov, najviac v sume 5 000 eur.

Ostatné ustanovenia sa primerane upravia.

*Odôvodnenie:*

*Dotácie na cenu práce zamestnancov a vybraných výdavkov profesijnej organizácie v sociálnej oblasti priamo a účelovo podporia výkon činností profesijnej organizácie a podporu nevyhnutných výdavkov, pričom rešpektujú aj podiel samofinancovania profesijnej organizácie.*